شه‌فه‌ق نيوز/ وه‌زاره‌ت كشتوكاڵ له‌ هه‌رێم كوردستان, هاورده‌كردن مامر له‌ 27 ده‌وڵه‌ته‌و قه‌يه‌غ كرد وه‌بوونه‌ى تويشهاتن وه‌ نه‌خوه‌شى ئه‌نفله‌وه‌نزاى باڵنده‌.
وه‌زاره‌ته‌گه‌ له‌ به‌ياننامه‌يگ ئه‌را شه‌فه‌ق نيوز وت: هه‌رێم كوردستان به‌تاڵه‌ له‌ نه‌خوه‌شى ئه‌نفله‌وه‌نزاى باڵنده‌و هه‌ر وه‌و خاتريشه‌ وه‌زاره‌ته‌گه‌ هه‌وڵ ئه‌ياد مقه‌يه‌تى له‌ نه‌وين ئى نه‌خوشيه‌ له‌ شاره‌يل هه‌رێم كوردستان بكا له‌ڕێ له‌وه‌رگرتن چه‌ن ريه‌يليگ.
جى باسه‌، وه‌زاره‌ته‌گه‌ وت: له‌ناونى ئه‌و ريه‌يله‌ ك له‌وه‌ر ئه‌گيريه‌ێد ئه‌وه‌سه‌ ك قه‌يه‌غه‌ى هاورده‌كردن مامر له‌ 27 ده‌وڵه‌ته‌و كردگه‌و داوايش له‌ بازرگانه‌يل كرد پابه‌ند بوون وه‌و بڕياره‌ له‌باره‌ى قه‌يه‌غه‌ێ هاورده‌كردن مامر له‌و ده‌وڵه‌ته‌يله‌و ك ئه‌كه‌فنه‌ وه‌ر ئى بڕياره‌.
